ming030890/wiki-yue-high-quality huggingface dataset:
亞蘭冷衫

一份由亞蘭冷衫市場發出嘅《質量證書》，上邊用英文、愛爾蘭蓋爾文、德文、法文、日文同意大利文寫著：「我等僅此證明爾件係亞蘭冷衫市場出售嘅正宗亞蘭冷衫。件衫係跟足亞蘭島嘅原始紋路設計織嘅，而且已經通過徂亞蘭冷衫市場最嚴格嘅質量檢查。」
亞蘭冷衫（愛爾蘭蓋爾文：Geansaí Árann）係愛爾蘭亞蘭群島出產嘅一種冷衫。伊種冷衫最大嘅特點，就係用各種複雜嘅花紋，來區分著衫人嘅家族，一個家族祇有一種花紋，而且唔會有兩個家族嘅花紋相同。
傳統嘅亞蘭冷衫係用浸過蠟嘅羊毛織出來嘅，因為羊毛浸過蠟就唔會濕水，落雨或者返風浪嘅時候都可以著，啱晒西海岸啲漁夫打漁嗰陣時著。以前祇有漁夫嘅老婆會織亞蘭冷衫，但係宜家越來越多當地嘅手工藝人開始織亞蘭冷衫，然後拿去大亞蘭島上面嘅亞蘭冷衫市場道賣。另外，以前啲亞蘭冷衫完全係人手織嘅，但係宜家為咗適應市場需求，手工藝人開始用織布機幫手。雖然係咁，但係亞蘭冷衫市場重會為完全用人手織嘅亞蘭冷衫出一份《質量證書》。另外亦都有機械化工廠織出來嘅亞蘭冷衫，但係伊啲冷衫唔防水，花紋亦都簡單好多，因為太過複雜嘅花紋機械織唔出來。
亞聯酋航空

亞聯酋航空公司（英文：Emirates Airline）係亞拉伯聯合酋長國嘅航空公司，以迪拜為主場，廣通四面八方。佢哋嘅飛機型號非常之先進，有波音777同空中巴士A380。
偉明街花園

偉明街花園，香港公園之一，遊樂場之一，喺粉嶺偉明街四十六區，英文叫Wai Ming Street Garden。行政上歸北區。設施有緩跑徑、健身徑。
偉易達

偉易達（英文VTech Electronics Ltd.，Vtech；港交所：0303，Template:Pink Sheets）係香港公司，專門整普羅大眾用嘅電子產品。偉易達好多唔同出品，有無線電話、單用途電腦，例如電郵機，同埋電腦玩具，畀細路學嘢用。公司一九七六年開，創立人係黃子欣同梁棪華。二零零九年計，約莫有員工二萬七千人。
一九八零年代到一九九零年代，偉易達有做個人電腦，主要品名Laser，同有機兼容萬國商業機器同蘋果電腦。蘋果電腦告佢抄Apple IIc，不過告唔入，因為佢抄嘅方法，唔涉及蘋果版權同專利權，係唯一一間可以造Apple IIc嘅兼容機。偉易達造電腦造到Intel 80486時代。
偉樂街

偉樂街（Wai Lok Street）係香港九龍觀塘區茶果嶺一條路，北接偉業街，南面係掘頭路，近觀塘石油氣站。
偉樂街臨時足球場

偉樂街臨時足球場，香港足球場之一，喺九龍觀塘，晒草灣茶果嶺嗰邊，偉業街同偉樂街交界，近麗港公園，英文叫Wai Lok Street Temporary Soccer Pitch。行政上歸觀塘區。設施有草地球場，以及7人足球場。有更衣室，但無浴室，有流動廁所。個場開朝早八點，收挨晚六點。星期一唔開。
22°18′14″N 114°13′34″E﻿ / ﻿22.3039°N 114.2261°E﻿ / 22.3039; 114.2261
偉業街

偉業街（Wai Yip Street）係香港東九龍觀塘區嘅一條馬路，近香港2號幹線，貫穿觀塘工業區。
偉景花園

偉景花園係香港嘅一條公共屋邨，喺新界青衣青綠街1號，一共有2座樓，1991年入伙。
偉智街遊樂場

偉智街遊樂場，香港公園之一，遊樂場之一，喺石硤尾偉智街，就近賽馬會創意藝術中心，英文叫Wai Chi Street Playground。行政上歸深水埗區。設施有硬地球場，以及七人足球場。
偉邦物業管理

偉邦（Well Born），全名偉邦物業管理有限公司（Well Born Real Estate Management Ltd），係恆基兆業子公司，一九九六年成立，負責管理集團所建物業，包括住宅、停車場、商場等。因爲香港私人屋苑，地產商亦包辦物業管理，合約上指名公司管理。偉邦就係代畀恆基兆業。

主要項目
偉邦主要項目有大埔嘅比華利山別墅、淺月灣、土瓜灣嘅翔龍灣、藍地嘅豫豐花園、上水嘅御皇庭、西灣河嘅嘉亨灣、大角嘴嘅港灣豪庭、尖沙嘴嘅豪峰軒、半山區嘅富滙豪庭、何文田嘅京士柏山、屯門嘅叠茵庭、粉嶺嘅牽晴間、大圍嘅恒峰花園、將軍澳嘅新寶城、新都城。

出面網站
〈官方網頁〉。
初戀還未來？

《初戀還未來？》（First Love Is Yet To Come）係香港電視娛樂製作嘅真人騷節目，喺2019年2月25號到3月15號逢禮拜一到五22:30-23:00喺ViuTV播，由胡希文、李敏、王頌茵、譚凱倫主持。節目由主持陪四位未拍過拖嘅女仔曉鏵、享玲、Cheri、子涓去香港、台灣同韓國三地識男仔，並由嘉賓鄭融、黃真真、鄺俊宇、朱栢康評論佢哋嘅表現。

節目調動
2019年3月12日：由於20:00-00:15現場轉播《KKBOX香港風雲榜》，所以暫停播映一集。
初殿誕

初殿誕，減筆寫做初殿𧩙、初殿旦，係初殿嘅寶誕。寶誕響二月初一。
初度遊

《初度遊》（Travel Freshman），係香港電視娛樂製作嘅遊埠節目，由周雅霏監製，2020年5月17號到8月9號逢禮拜日20:00-20:30喺ViuTV播。節目搵咗三個第一次出國遊埠嘅人去外國遊歷。

節目調動
2020年7月12號：由於直播《英格蘭超級聯賽：屈福特 對 紐卡素》，所以暫停播映一集。
初戀嗱喳麵

《初戀嗱喳麵》（英文：Merry-Go-Round），中國大陸叫《初戀滋味》，係套2001年上畫嘅香港電影，由周惠坤執導，周俊偉、楊丞琳主演。故仔由卓韻芝（芝See菇Bi）嘅同名廣播劇改編，個名「嗱喳麵」係對車仔麵嘅俗稱。
初戀無限Feel

初戀無限Feel係香港無綫電視製作嘅處境喜劇《愛·回家之開心速遞》入面嘅單元系列，內容講述百貨公司太子女龍力蓮同佢嘅下屬宋瑞輝嘅拍拖情節。
初戀無限touch

《初戀無限touch》（英文：First Love Unlimited）係由馬偉豪導演執導，陳曉東、梁詠琪、許冠英、黃偉文、馮德倫等主演嘅一部浪漫愛情喜劇，1997年3月23號喺香港上映。
初戀Action！

《初戀Action！》（英文：First Love Again）係香港MakerVille製作嘅戀愛綜藝節目，由卓韻芝同梁祖堯主持，2023年6月5號到6月23號逢禮拜一到五22:30 - 23:00喺香港電視娛樂ViuTV播。節目每個禮拜會請兩位女嘉賓（包括李蔓瑩、徐㴓喬、陳泳伽、王君馨、葛綽瑤、許寶恆）同幾位男嘉賓分享初戀嘅經歷，嘉賓亦會用短劇演繹初戀嗰陣嘅情景。
今井敬三

今井敬三（1950年11月19號—）係日本足球員，司職後衞，曾經喺1974～1980年間爲日本足球代表隊出場29次。
仇老爺爺

《仇老爺爺》（英文：Haters Gonna Stay，前名《活到老，廢上腦》），係香港電視娛樂嘅ViuTV製作嘅電視劇，喺2019年7月8號到8月2號逢禮拜一到五21:30-22:00喺ViuTV首播，一共20集。套劇本嚟排咗喺2019年1月頭首播，但臨時抽起咗。
套劇由游學修身兼監製、導演同主要演員，其他主要演員包括盧海鵬、陳穎欣、盧巧音、盧慧敏同陳安立。套劇係講兩爺孫一齊住，阿爺覺得阿孫係「廢青」，阿孫就覺得阿爺係「廢老」。呢套劇去過帛琉拍外景。
仇氏

仇係唐人姓氏，喺《百家姓》裏頭排第242位。
仇做姓氏喺粵語有三個讀音，相當罕見，至於實際點樣讀就要跟佢本人嘅習慣。三個讀音分別係「愁」（粵拼：sau4，英文名通常併做Sau）、「囚」（粵拼：cau4，英文名通常併做Chau）同「求」（粵拼：kau4，英文名通常併做Kau）。

名人
仇英：明代畫家
仇志強：香港足球員
仇思達：香港政治人
仇栩欣：泛民主派人士
仇振輝：資深區議員
仇偉民：香港證券商
呢篇仇氏係同姓氏有關嘅楔位文章，重未寫完嘅。麻煩你幫手充實佢。
今井大悟

今井大悟（1984年2月19號—）係日本足球員，司職中場，效力過佐川急便大阪，富山勝利，及秋田藍閃電。
今井昌太

今井昌太（1984年7月16號—）係日本足球員，司職中場，效力過山形山神，秋田藍閃電，及MIO Biwako Shiga。
今井智基

今井智基（1990年11月29號—）係日本足球員，司職後衞，效力柏太陽神。
仉氏

仉（粵拼：zoeng2）係唐人姓氏，喺《百家姓》裏頭排第443位，依家經已冇乜人用。
呢篇仉氏係同姓氏有關嘅楔位文章，重未寫完嘅。麻煩你幫手充實佢。
今井敏明

今井敏明（1954年12月29號—）係退役日本足球員，教練，執教過川崎前鋒。
伊凡卡

伊凡卡·博諾娃：退役嘅保加利亞田徑運動員。
伊凡卡·克里斯托娃：退役嘅保加利亞射擊運動員。
伊凡五世

伊凡五世（1666年9月6號—1696年2月8號）係俄羅斯沙皇國嘅沙皇，喺1682年到1696年在位。名義上佢係同佢細佬彼得一齊做沙皇，但大權實際喺彼得手上，死後彼得正式繼位，即係彼得大帝。
伊凡六世

伊凡六世（1740年8月23號—1764年7月16號，俄文：Иоанн VI）係俄羅斯帝國皇帝，1740年到1741年在位，由佢阿媽攝政。佢畀彼得大帝個女伊利沙伯女皇奪位，之後一直被囚禁，23歲嗰時因為有人想營救佢而被殺。
伊倉一惠

伊倉一惠 ，係日本嘅一個女藝人同埋配音員。
伊兒汗國

伊兒汗國係大蒙古國四大汗國嘅其中一個，1256年由成吉思汗個孫旭烈兀立國，到1335年分裂瓦解。
伊凡三世

伊凡三世（1440年1月22號—1505年10月27號）係一個莫斯科公國大親王。
伊凡·拉傑迪

伊凡·拉傑迪（克羅地亞文：Ivan Rakitić，1988年3月10號—）係克羅地亞足球員，司職中場，而家效力西甲球會西維爾足球會。
劉偉強

劉偉強（Andrew Lau，1960年4月4號—）係香港電腦導演，1986年入行嗰陣係做電影攝影師，1990年開始做電影導演。佢2003年憑電影《無間道》攞到香港電影金像獎最佳導演。
劉偉聰

劉偉聰（英文：Lawrence Lau Wai Chung，1968年1月4號—），係香港執業律師兼政治人，花名「逆權大狀」，前任又一村選區區議員，政見同行動上屬於泛民主派。

經歷
佢出身於基層家庭，阿爸係個巴士司機，阿媽就係個洗車工人，細細個就住響新蒲崗嘅板間房。後嚟，佢阿爸攞到咗公屋，於是就搬去荔景邨。
細細個嘅佢好唔畀心機讀書，重話「我淨係會用最低力度去考試，如果我用力咁實在太蠢啦」。響考香港高級程度會考嘅時候，佢錯誤分配時間，搞到考唔到大學。之後佢意識到讀書嘅重要性，於是決定重考。期間佢曾經響航空公司做電腦系統管理員，亦都考過懲教署。最後，佢好努力咁入到港大。
響1993年，佢響港大法律系畢業，之後曾經做過香港皇家警察，響1994年做自由黨創黨主席李鵬飛嘅助手，幫佢寫演講稿。1996年，佢正式做咗律師。響2000年，佢去倫敦政治經濟學院讀政治學，一直響度探討緊公平、公正、公義呢三樣野。但係佢響2005年因為某啲嘢而同老師反面，搞到佢攞唔到學位。
佢先後響2010到2012先後做咗特別委裁判官同埋暫時委任裁判官。佢接觸過唔少案件，其中係為「以胸襲警」嘅女被告辯護最出名，佢亦曾經係旺角騷亂被告盧建民嘅代表大律師。
響2019年，佢參選又一村選區區議員，以2,487票撃敗攞到2,391票、自由黨嘅李梓敬，成功當選。
2021年9月29號，佢喺2021年香港區議員宣誓入面宣誓無效，即時冇咗區議會議席。

出位言論
「只有魚蛋，冇革命」
「李鵬飛佢放棄咗好安穩嘅委任議席，走去普選。佢名成利就後覺得，民主先係ultimate legitimacy，覺得被elected更加威、名正言順。呢個好重要，係民主政治一個重要嘅價值、理想，就係legitimacy。我講嘅嘢之所以有用，係因為我代表選民；點解我代表選民，因為佢哋投我出嚟。」
「法律唔等於公義」
「除非你覺得班後生仔係傻嘅，佢哋知道後果但係都會照做，即係指有啲嘢，係重要過自己嘅自由、自己條命——我覺得嗰樣嘢就係公義。」
「後生仔犯咗法，但係政府同埋班警察帶頭犯法，所以如果法治受到咗破壞，一定係由政府同埋警察搞出嚟。佢哋以法律做武器，拉班佢哋覺得嘅異見人士。呢樣嘢根本就係好明顯嘅事實。」
「拋頭顱、灑熱血，我做唔到。勇武抗爭，我都做唔到。正因為咁，我好佩服班後生仔，佢哋居然放棄自己咁多前途、咁多未來，可以為咗香港、為咗一班唔認識嘅陌生人，選擇咁嘅路向。」
「就好似雨傘運動，見到一班後生仔有咗案底、坐監，可以見到共產黨嘅高壓。但係你衡量一個社會運動，唔應該淨係用可以見到嘅嘢去量度，例如雨傘運動就可以顯示唔同年代嘅香港人，重係有一班香港人係有良心，唔係盲目嘅；又好似六四咁，除咗死咗咁多人、咁多家庭破碎、共產黨嘅力量更鞏固外，似乎冇嘢好，但長遠睇，我哋將呢啲嘢講番出嚟，令到後人起碼會知道世間上有樣嘢叫做公義，有樣嘢叫做邪惡。」
劉偉恒

劉偉恒（Benny Lau，1975年5月6號—）係香港電影導演，亦係電台節目主持，先後任職香港商業電台同香港電台。
劉倩怡

劉倩怡（英文：Claudia Lau，1965年11月22號—），係香港節目主持，曾經係無綫電視藝員，之後加入香港電台。佢老公係藝人鄭子誠。

演出
呢個表唔完整，歡迎加料。
劉偉光

劉偉光，香港親中派政治人物，支持北京未經諮詢或香港人同意，強行落實嘅『完善選舉制度』安排。。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
劉金勝

劉金勝，香港親中派宗教界人士，神召會元朗錦光堂主任牧師。

政治立場
佢喺香港親中派人士。
喺六四屠殺問題上，佢主張「不問真相只要寬恕」。佢喺香港反送中運動入面嘅表現被一啲支持香港人爭取民主嘅人批評。佢喺2019年7月嘅時候，曾經誣衊示威者「邪靈上身」 ，又話一國一制先能夠解決香港問題。另外，香港警察喺反送中運動入面嘅濫權問題備受批評，但佢喺9月嗰陣就聲稱香港唔存在「暴政」，仲呼籲會眾投考警隊。去到2020年10月，佢又喺一場崇拜入面公開揶揄抗爭者，話參與抗爭嘅會友唔會有前途。
因應佢嘅親中立場同言行，佢同陳世强、管浩鳴、許淑芬、林以諾、梁燕城、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。

選舉經歷
佢曾經支持同屬親中派嘅梁美芬參選2007年香港區議會選舉。2011年選舉委員會界別分組選舉，佢經宗教界界別分組（香港基督教協進會）成為選舉委員會委員。
劉金鳳

劉金鳳，香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。之後佢喺李家超無提政綱嘅情況下，有份提名李家超參與2022年香港行政長官選舉。
劉鋹

劉鋹（鋹讀廠，又讀殘，粵拼：lau4 cong2/caan4；942年—980年），原名繼興（gai3 hing1），係南漢皇帝。佢係南漢皇帝劉晟大仔，原本封做衛王。乾和十六年（958年），佢老竇過咗身就輪到佢接班，改元大寶。任皇帝期間，出名殘暴，治國無方，成日中意同一個叫「媚豬」嘅波斯女人玩。
廣東話鋹雞個「鋹」，就係由佢而來。劉鋹將至愛嘅鬥雞封侯，人稱「鋹雞」，雞巡遊人人要避，夠威勢。
佢亦喺廣州河南隔山附近（而家海珠區江南大道中）起南漢離宮，留低咗個叫「劉王殿」嘅地名。
根據清朝屈大均起《廣東新語》嘅記載，劉鋹個墓喺韶州治北六里嘅白虎山，因為宋太祖曾經封渠做南越王，所以白虎山又叫做越王山。
冬季運動

冬季運動係指喺雪或者冰上面玩嘅運動，本嚟要等到冬季喺落雪嘅地方先有得玩，但自從發明人造雪之後就無咁多限制。
常見冬季運動包括溜冰（滑冰）、滑雪、雪橇、冰壺、冰球等。
冬宮博物館

冬宮博物館，正式名隱士廬博物館（俄文：Госуда́рственный Эрмита́ж），係俄羅斯聖彼得堡嘅一座博物館，1754年開館，原址係俄羅斯帝國沙皇皇宮冬宮，收藏品超過300萬件。
冬泳

冬泳（英文：Winter Swimming 或 Swim in Winter）係指冬天喺戶外水域（例如：河、湖、海等）喺自然水溫之下進行嘅游水活動。冬泳對身體有好多益處，例如有效增強肺活量，血管亦因為水溫較凍而加快收縮同擴張，從而促進血液循環。所以，經常游冬泳嘅人好少會患感冒，冬天亦唔怕凍。
香港拯溺總會每年都會喺1月1號舉辦元旦冬泳比賽，賽程約六百米，分為：「奪標組」（設有獎項畀每組首六名完成賽事嘅運動員）同「暢泳組」（目的係鼓勵對冬泳同拯溺運動有興趣嘅人士參與）。
冬宮

冬宮係俄羅斯一座皇宮建築，喺聖彼得堡，由1732年到1917年都係俄羅斯帝國皇帝嘅正式皇宮。
冬瓜水

冬瓜水係種用冬瓜煲成嘅嘢飲，廣東人亦興喺大暑同小暑煲，會落埋燈芯草、蓮蓬、荷葉、赤小豆、扁豆、薏米、木棉等等嘅袪濕料，用糖冬瓜或者片糖調味，有清熱解渴、袪濕排毒嘅功效。
冬山鄉

冬山鄉（粵拼：dung1 saan1 hoeng1）係台灣宜蘭縣嘅一個鄉級行政區。
冬柏站

冬柏站係釜山都市鐵道2號綫一個地底車站，喺韓國釜山廣域市海雲臺區佑洞（韓文：우동 (부산)）。

車站結構
站體係2面2線側式月台嘅地底車站，等車月台有月台幕門，有3個出口。
呢個站冇辦法轉乘反方向嘅列車。

史
2002年8月29號：落成啟用。
冬季戰爭

冬季戰爭，譒自芬蘭文，蘇俄侵畧中立國芬蘭嘅戰爭，為第二次世界大戰，外在嘅前哨戰，維時三個月多啲嘅冬季，一九三九年十一月侵略，到一九四〇年簽和約止。按蘇俄則稱為蘇芬戰爭，按美國稱為俄芬戰爭或芬俄戰爭。芬蘭頂住侵畧，蘇俄紅軍人數同武器大大優勢之下，反而死傷損失遠多於芬蘭，然而芬蘭小國為弱，毫無他國緩手，簽定和約時失去一成一國土，丟失內海同軍港等。
蘇俄以列寧格勒安全，而發起侵畧戰事，因而世界各國視為不義之戰。紅軍喺三個月內強攻小國而損手爛腳，亦招至當時德國認為可以侵畧蘇俄。國際聯盟軟弱無力，只能驅逐蘇俄出聯盟。

結果
蘇聯慘勝。芬蘭割讓咗芬蘭灣嘅島、卡累利阿地峽、拉多加湖畔卡累利阿、薩拉、雷巴奇半島同租借漢科畀蘇聯。

影響
冬季戰爭將芬蘭推向納粹德國嘅懷抱，同埋造成蘇聯喺國際社會俾人哋孤立，仲間接造成1941至1945年嘅繼續戰爭。
冬瓜

冬瓜（Benincasa pruriens）係葫蘆科植物，果大汁多，通常用嚟煲湯。佢清熱解毒、利尿消腫。適合夏天做清淡湯水。瓜肉煲熟軟身可口。果實可以生食、炒或者煲湯。

冬瓜盅
廣東名菜「冬瓜盅」，係將冬瓜挖空之後，放配料入冬瓜身燉熬成嘅一味餸。

冬瓜粒湯
係將冬瓜肉切粒，放埋瘦豬肉、雞蛋、鹹蛋（鹹鴨蛋）、薑、鹽一齊煲成嘅湯。
俞靜

俞靜（1969年12月3號—），係中國女歌手。佢喺西安音樂學院畢業。
俟母

俟母（粵拼：zi6 mou5；中古漢語拼音：zsrix），係中古漢語聲母，屬齒音中嘅正齒音，屬莊組，係全濁聲母。喺後世佢同常母合流成禪母，因爲佢喺韻圖二等，所以叫禪二（sim4 ji6）。

擬音
學界對俟母嘅擬音分兩派，一派擬成捲脷音，擬成/ʐ/，一派擬成舌葉音，擬成/ʒ/。

上古來源
對上古音嘅研究，有個定論叫照二歸精，意思係話俟母來源自邪母，喺上古音佢係/z/噉樣嘅音，後來因爲介音因素，佢演變成捲脷或舌葉音。

喺粵語嘅演變
俟母喺粵語變成z。俟母喺古音只有兩個小韻，字好少，個別字喺現代粵語有特殊嘅發音。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母。

喺吳語嘅演變
俟母喺吳語歸入邪母，對應嘅吳拼係z。

喺普通話嘅演變
喺普通話對應嘅音係ch或者s。

喺日文嘅演變
吳音讀ざ行，漢音讀さ行。

喺韓文嘅演變
讀ㅅ。

喺越南文嘅演變
讀s，派陽聲調。
俠影魔龍

《俠影魔龍》（Eragon）係一部2006年英美合拍嘅動作奇幻電影，由Stefen Fangmeier執導，改編Christopher Paolini（中文：克里斯托弗·鮑里尼）嘅英文同名小說《Eragon（中文：龍騎士首部曲:飛龍聖戰）》。主演係Ed Speleers、謝洛美艾朗斯、Sienna Guillory、羅拔卡萊爾。
俞氏

俞係唐人姓氏，喺《百家姓》裏頭排第57位。

名人
俞大猷：大明抗倭名將
俞宗怡：前公務員事務局局長
俞正聲：前任全國政協主席
俞卓君：香港親中派新鮮人
呢篇俞氏係同姓氏有關嘅楔位文章，重未寫完嘅。麻煩你幫手充實佢。
俞麗

俞麗，香港親中派政治人，香港再出發大聯盟發起人之一。
俠友

《俠友》（Manhattan Melodrama）係一部1934年嘅美國前編碼犯罪電影，由W. S. Van Dyke執導。主演係奇勒基寶、William Powell、Myrna Loy。
1934年7月22號，臭名遠播嘅罪犯John Dillinger（中文：約翰·迪林傑）去咗芝加哥嘅比沃格拉夫劇院（中文：比沃格拉夫劇院）睇呢套戲，出咗劇院之後，佢就被聯邦探員開槍打死咗。Myrna Loy對電影公司利用呢件事得到利益而覺得反感。2009年電影《大犯罪家》裏面都有講到《俠友》同埋John Dillinger嘅死。

演員
1934年7月22號，John Dillinger被執法探員開槍殺死後不久，一堆人擠哂喺芝加哥嘅比沃格拉夫劇院（中文：比沃格拉夫劇院）。
奇勒基寶 飾 Edward J."Blackie" Gallagher
William Powell 飾 Jim Wade
Myrna Loy 飾 Eleanor Packer
Leo Carrillo 飾 Father Joe
Nat Pendleton 飾 Spud
俠客行

《俠客行》係香港作家金庸寫嘅武俠小說，1965年寫。
俞璉靜

俞璉靜，係大韓民國嘅一個女藝人同埋歌手。
包鴻勳

包鴻勳，香港親中派政治人物。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
喺2021年9月，佢成為香港特别行政區選舉委員會委員(有關全國性團體香港成員的代表)。
匈奴

匈奴（粵拼：hung1 nou4）係古代響歐亞大陸生活嘅游牧民族，響中原北面立國，之後五胡十六國時期入中原搞過地方政權，最後匈奴人同中原民族融合埋一齊。
匈奴嘅歷史據部分文獻指出，係夏朝中原一啲部落嘅後裔。早喺上古時代就遷入到今日蒙古一帶。佢哋以畜牧為生，因為生活環境惡劣，成日都入侵中原。秦朝嗰陣秦始皇曾經派兵攻打匈奴，但呢個時候匈奴勢力開始越嚟越大。
匈奴同漢朝基本上有好緊密嘅關係。由西漢到東漢都係咁。漢武帝成日派兵攻伐，之但要等到西漢後期匈奴內訌之後先至穩定啲。
東漢初期匈奴分裂成北匈奴同埋南匈奴。南匈奴投靠東漢，並開始漢化；而北匈奴就越嚟越衰弱，之後重俾東漢同埋南匈奴聯手打敗，一路向西邊走。東漢後期匈奴人開始南移，進入中原地區。
兩晉至南北朝時期，匈奴人曾經喺中原北部搞過幾個地方政權。南北朝後期，匈奴基本上已融入漢族。
匈牙利

匈牙利（匈牙利文：Magyarország），古稱馬札伊[未記出處或冇根據]，係中歐一內陸國。國花係天竺葵，國土接壤奧地利、斯洛伐克、烏克蘭、羅馬尼亞、塞爾維亞、克羅地亞同斯洛文尼亞。

歷史
伊什特萬一世喺1000年登基做匈牙利王國第一任國王。1867年奧匈帝國成立。第一次世界大戰之後奧匈帝國解體。第二次世界大戰嗰陣匈牙利加入咗軸心國。1945年蘇軍攻佔咗布達佩斯。1949年「匈牙利人民共和國」成立。1956年爆發匈牙利革命，畀蘇軍鎮壓咗。1989年改國名做「匈牙利共和國」。2012年1月1號新憲法生效，國名改做「匈牙利」。

政區
政區
匈牙利分做19個州同首都布達佩斯。布達佩斯唔屬於任何一個州。
匈牙利人名

匈牙利人名係指緊匈牙利人嘅姓氏命名習慣。匈牙利嘅人名由姓同名兩個部份組成。

組成
匈牙利人名同漢族人名一樣姓行先，名放響姓嘅後面:466，係歐洲少數同東方人名一樣順序嘅文之一。匈牙利人多數就由一個姓加一個名去組成，少數人會有第二名。

姓
匈牙利人嘅姓有唔少同職業有關，就好似「沙寶」（Szabó，意指「裁縫」）、「高華斯」（Kovács，意指「鐵匠」）、「豪拉斯」（Halász，意指「漁夫」）等。另一啲就係用嚟分辨匈牙利人以外嘅民族嘅人，就好似「尼美夫」（Németh，意指「德國人」）、「霍瓦特」（Horvát，即「克羅地亞人」）、「托特」（Tóth，即「斯洛伐克人」嘅古稱）、「歐拉」（Oláh，即「瓦拉幾亞人」嘅古稱）、「連耶爾」（Lengyel，即「波蘭人」）。
響19世紀至20世紀，匈牙利王國叫班非匈牙利人用匈牙利姓，有一啲就直接將自己個姓匈牙利文化。但大部份人依舊保留自己原來嘅姓，就好似「霍恩」（Horn）等。
以下呢個一覽表係2011年常見匈牙利姓嘅頭20名。

人名
同好多其他國家一樣，匈牙利人嘅名成日同宗教、國家歷史有關，多數會用一啲聖徒或者國王嘅名。女仔嘅常見名有「伊迪高」（Ildikó，即英文嘅Hilda）、「瑪吉」（Margit，源自匈牙利王國公主聖瑪吉）、蘇菲亞（Zsófia，即英文嘅Sophia）等；男仔嘅常見名有「安德拉斯」（András，出自匈牙利國王安德拉斯一世）、「捷爾吉」（György，源自聖佐治）、伊斯特凡（István，出自匈牙利國王伊斯特凡一世）。

第二名或教名
根據法律，響匈牙利出世嘅公民只可以有一個或者兩個名。匈牙利人傳統上多數淨係得一個名，但近代有越嚟越多人改兩個名。就好似柯班·域陀·米海，姓「柯班」，第一名「域陀」，第二名「米海」，一般場合會淨係叫第一名，即「柯班·域陀」。不過由於歐美人名係名行先、姓放響最後，所以「柯班·域陀·米海」響英文會變做「域陀·米海·柯班」，將個姓「柯班」調咗去最後:466。
響受洗嗰陣，細路可以得到一個洗禮名，尤其係當原名入面冇同聖徒有關嘅名、或者缺乏主保聖人嗰陣。響接受堅信禮嗰陣，會再得到一個名，但平時唔會用呢個名。洗禮名同埋堅信禮名都淨係有宗教意義，並唔係正式嘅名。
匈牙利人民共和國

匈牙利人民共和國（匈牙利文：Magyar Népköztársaság），係一個1949年到1989年間係匈牙利成立嘅一個社會主義政權。
包駿寅

包駿寅，香港童星，比較有名嘅作品包括《妙手仁心》系列入面嘅林祖陽（陳豪個仔）。
去到2017年，《香港01》同《頭條日報》報導佢成為咗國泰航空嘅機師。
匆匆那年電影原聲帶

《匆匆那年電影原聲帶》係中國大陸2014年電影《匆匆那年》嘅原聲帶。喺2014年12月16號由星外星唱片發行。

簡介
呢張專輯收錄咗20隻歌。
匈人

匈人係古代響東歐、高加索同中亞生活嘅遊牧民族，響1世紀到7世紀活躍，入侵過東羅馬帝國同西羅馬帝國。
呢篇匈人係關於族群嘅楔位文章，仲未完成嘅。麻煩你幫手補充佢嘅內容。
劉準

劉準（469年8月8號—479年6月23號），係劉宋第九位皇帝，亦係劉宋最後一個皇帝，477年到479年在位，跟諡號叫宋順帝。
劉淑華

劉淑華（英文：Marina Lau，1966年1月22號—），係1984年度香港小姐競選嘅友誼小姐，1984年到1990年期間係無綫電視女藝員。
內舘秀樹

內舘秀樹（1974年1月15號—）係日本足球員，司職後衞，效力過浦和紅鑽。
內華達山脈

內華達山脈，係北美洲西部嘅山脈，長640公里，海拔最高點4,421米，由美國加州管。
內蒙古

內蒙古（粵拼：noi6 mung4 gu2，蒙文：ᠥᠪᠦᠷ ᠮᠣᠨᠺᠤᠯᠤᠨ）係中華人民共和國北邊一自治區，等同一省，叫內蒙古自治區（蒙文：ᠥᠪᠥᠷᠮᠣᠩᠭᠣᠯ ‍ᠤᠨᠥᠪᠡᠷᠲᠡᠭᠡᠨᠵᠠᠰᠠᠬᠤᠣᠷᠣᠨ）。內蒙古係長月形，國內同幾個省連接。東有黑龍江、吉林，東南有遼寧，南有河北、山西、陝西、寧夏，西南有甘肅。佢北面邊境有蒙古國同俄國。內蒙古省會喺呼和浩特。
內蒙的紅月亮

《內蒙的紅月亮》（英文：Star Under the Moon）係香港電視廣播有限公司製作嘅遊埠節目，茜嘉團遊系列之一，主持有謝茜嘉、C AllStar（陳健安、梁釗峰、吳崇銘），一共10集，介紹內蒙自然景物同傳統文化。
成個節目共有10集，喺2011年12月31號到2012年3月3號逢禮拜六 20:00-20:30喺J2台播，並喺myTV提供限時節目重溫。
內華達州

內華達州（英文：Commonwealth of Nevada）係美國嘅一個州，1864年加入美國，首府卡森城。
內蒙古大學

內蒙古大學係中國內蒙古呼和浩特一間大學，1957年創校。
內興安嶺

內興安嶺，係外滿洲嘅一條山脈，主要穿過俄羅斯哈巴羅夫斯克邊疆區同濱海邊疆區，長約莫1200公里。
內蓋夫

內蓋夫係巴勒斯坦地區嘅一個沙漠，覆蓋以色列南部地方，面積有成1.3萬平方公里。
北洋政府

北洋政府，正式名叫中華民國政府，係指中華民國建國初期以京兆地方作為首都嘅中央政府。因為政權絕大部分嘅時間都係由北洋軍出身嘅軍閥所把持，所以後世就用佢嚟命名。
北洋政府係1911年辛亥革命爆發之後，第一個被國際所承認繼承中國法統嘅政權。1913年10月6號，袁世凱被選做首任中華民國大總統，象徵住北洋政府正式成立，中華民國臨時政府結束。由1912年3月去到1928年6月，北洋政府嘅體制多次喺內閣制同埋總統制兩者之間徘徊。
北洋政府用五色旗作為中華民國嘅國旗，用《卿雲歌》作為中華民國嘅國歌。喺北洋政府主導下，1917年，北洋政府對德意志帝國同奧匈帝國宣戰，加入英法美協約國陣營去參與第一次世界大戰，並喺1919年以戰勝國嘅身份出席巴黎和會，但係因為五四運動抗議山東問題而未喺《凡爾賽條約》度簽字。
雖然北洋政府係國際認可嘅唯一合法中國政府，但係即使喺最強勢嘅袁世凱時期都未曾一統南方革命黨嘅勢力，喺袁世凱死後更加係連北洋軍自身內部都統一唔到，分裂做大小派系嘅軍閥混戰。1926年，割據廣州嘅國民政府向北洋政府發動北伐，北洋政府戰敗之後想退去東北，但係北洋政府最後一任領袖張作霖途中畀日本人炸死，佢個仔張學良喺繼承政權之後，喺1928年12月29號宣布易幟同埋服從國民政府嘅統治，北洋政府正式宣告滅亡。
北流

北流係中國廣西鬱林一市，面積2457平方公里，人口130萬。
北海園博園

係中國廣西北海一間以博覽形式為主嘅展覽館，2013年10月22號動工，2014年5月10號起好兼開放，位置喺銀海區銀灘鎮，西靠南珠大道；東靠龍潭小學；南靠銀灘大道；北靠桂林電子科技大學北海校區嘅紅灣農樂園。
間嘢曾經喺2013年5月8號實施過免票參觀，從開園第一日開始實施收費制度。期間辦過第四屆廣西園博會（2014年）。

概況
園區佔地面積298ha，入面包括一主兩副共三個園區，入面包括室外展園同室內展園，主要用嚟搞各類園林園藝等相關活動。

門票同開放時間
開放時間
每日09:00～23:00
門票
成人票每位￥60。
身高＜1.3m嘅細路：免費
年紀＞70嘅老坑（要有個人有效證件）／傷殘人士（要有殘疾證）／軍人（要有軍官證）：免費
在校學生（要有學生證）：半票
凡係有北海當地居民（要有北海當地嘅身份證或居住證）嘅人士入場時有一定優惠
想一年內無限次玩嘅：
北海當地居民：要買￥60嘅年卡。
北海以外居民：要買￥100嘅年卡。
北海福成機場

北海福成機場（粵音：bak1 hoi2 fuk1 sing4 gei1 coeng4）係喺中國廣西嘅一個機場，喺1987年嗰陣起好兼且開放畀人用嚟搭飛機。
北海市

北海（粵拼：bak1 hoi2；壯文：Baekhaij；英文舊稱Pakhoi）係中國一城，亦係一埠。家下係廣西壯族自治區嘅地級市，叫北海市。佢係由廣東撥過廣西。北海地處北部灣北面，喺湛江同防城中間。

史
北海大清時歸廣東廉州府合浦縣。康熙元年，即1662 年，設北海鎮。係稅關，叫北海市稅關，係商埠，光緒二年英《煙臺會議條約》訂開。民國時，1926年設「北海市行政籌備處」。1929年置北海鎮。共和國時，1950年設北海市。1952年撥入廣西，1955年撥返廣東，1965年再撥入廣西。1984年對外開放。
包智傑

包智傑，虛構角色，英文寫做Jack Bauer，出自一套電視片集叫24，由美國霍士電視臺制作。戲中男主角，從事對付恐佈分子嘅工作，保護美國平民同官員。有時會用啲虐待手段，以套出情報。
包河區

包河區係中國安徽合肥一個市轄區，總面積340平方公里，人口81萬。
包氏

包（粵拼：baau1）係唐人姓氏，喺《百家姓》裏頭排第185位。

名人
包拯：包玉剛之遠祖
包兆龍：包玉剛之父親
包玉書、包玉剛、包玉星三兄弟：世界船王之兄弟
包陪慶、包陪容、包陪麗、包陪慧四姊妹：包玉剛嘅女
包綸國、包靜國、包緯國三兄弟：包玉剛嘅侄仔
呢篇包氏係同姓氏有關嘅楔位文章，重未寫完嘅。麻煩你幫手充實佢。
包機

包機，又叫租飛機，即係包起（用錢租）成架飛機用，通常係當定期班機滿足唔到大客需求，大客就可以考慮同航空公司安排包機合約。包機可以載客，亦可以載貨。
包文駿

包文駿係香港親中派政治人物，係船王包玉剛大女包培慶同蘇海文個仔。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
包玉剛

包玉剛（Yue-Kong Pao，1918年11月10號—1991年9月23號）係以前世界8大船王之一，環球航運集團創辦人。包玉剛鄉下嚮浙江省寧波市鎮海，阿爸包兆龍都係生意人。而家九龍倉集團主席吳光正，係包玉剛個二女婿。
經中國大陸學者考究，包玉剛係大宋龍圖閣大學士包拯嘅第廿九世孫，據寧波天一閣包氏宗譜推算。
包玉剛游泳池

包玉剛游泳池（英文：Pao Yue Kong Swimming Pool），舊名包玉剛游泳中心，係香港港島嘅一個公眾游泳池，喺南區黃竹坑深灣道2號，由康樂及文化事務署管理。個名紀念「香港船王」包玉剛。
包欣玄

包欣玄（Michelle Pao，1992年9月1號—），係中華台北女子足球員，本身係美國籍，喺美國加州裴柏汀大學讀書嗰陣係校隊成員，2016年佢加入日本神奈川相模原女子足球隊。
南海岸線

南海岸線（South Coast Line）係澳洲新南威爾斯州，由NSW TrainLink營運嘅一條跨城市鐵路，服務伊拉瓦拉地區。由雪梨中央車站一直向南，去到Bomaderry作為終點站。
南海區黃岐中學

（注意黃字有陽上變調）係中國廣東佛山嘅一間初中三年全日制中學，1982年開辦，位置喺南海區黃岐學海路同南湖路之間嘅十字路口西南角。

校服色
長袖
衫：　　相間。領　，袖口　。正面　，中間位帶兩隻　嘅直角三角形；背面純　；左右對稱。
褲：　，兩邊各有條　嘅粗線，但近褲袋位有兩條相平行嘅幼　線。
短袖
衫：　　　相間。領　帶　線；兩袖頂位有比較粗嘅　線，入面近袖口位夾帶兩條相平行嘅幼　斜線；左右對稱，有領有紐扣。
褲：　，兩邊各有條　嘅粗線。
南海學宮

南海學宮（粵拼：naam4 hoi2 hok6 gung1）係原先廣東省城三大學宮之一，喺廣州，經已拆咗。佢係舊時南海縣嘅學宮，同廣府學宮同番禺學宮，分佈喺省城之內。之下一切灰飛煙滅，家下只留低學宮街一名。

位
南海學宮舊時喺五仙觀東北，光塔路以東，南海縣衙西北嘅學宮街入面。
學宮成窄長形，主軸南北走。學宮西側，喺家下朝天路南段同米市路北段，而朝天路舊時叫朝天街。南面係大門口，向學宮街，學宮街舊時叫南海街。東側唔知街名，而舊時北面𡰪係陶街。

史
南海學宮歷史悠久。中華民國時，學宮係南海縣所有。南海學宮，毁於中華人民共和國。

大清
大清末期，廢科舉。開始辦學西洋，搞學校。南海學宮開始轉做學校。當中包括一九零四年開嘅南海中學，不過無耐就搬咗。

中華民國
中華民國十年，歲次辛酉，二月左右，即係一九二一年三月，軍隊蹂躪南海學宮。翁式亮第六獨立旅嘅軍隊駐南海學宮，隨處屙尿開槍，搞到裏面縣小學同國民學校都唔敢返學，而喺入面寫字樓嘅縣紳，都畀兵士呼喝，唔敢入去。縣紳區大原等六十人，聯同國會議員孔昭晟，省議員朱文格，致總司令部，促請該旅搬藪。之不過，八月，即西曆九月都無搬走。大成殿同兩廡都變軍人睏覺地方。秋祭時，縣紳見殿內立立亂，周圍掛晒衫，賢牌都唔知喺邊。
中華民國十二年，歲次癸亥，四月左右，即係一九二三年六月，傳出廣州市長孫科要變賣南海學宮。當時學宮係南海縣公產，係祭孔場地。呢個傳聞引起人抗議。
中華民國二十年，歲次辛未，二月二十日深夜，即係一九三一年四月七號，南海學宮後面冧圍牆。幅牆高兩丈，日久失修，危危乎。當晚，臨普林里一段，突然冧咗。好彩深夜人稀無人傷，之不過，塞住交通咁嗟。
南海漁村

南海漁村（粵拼：naam4 hoi2 jyu4 cyun1；英文：South Sea Fishing Village）係中國廣東廣州嘅餐飲連鎖企業，1986年由徐峯一手創立，總部位置喺越秀區沿江中路298號嘅江灣新城C座19樓。佢搞酒樓食肆為主。
佢既係中國大陸嘅餐飲百強企業之一，又係廣州市人民政府評選嘅「廣州總部企業」。
南海區

南海（粵拼：naam4 hoi2）喺中國廣東，家下係佛山市一個市轄區，叫南海區。秦時經已有南海郡，範圍好大，有幾個縣。而近幾百年，南海係個縣，叫南海縣。縣境比家下區境大好多，當時同埋番禺同順德合稱南番順，或者三邑，包圍住廣東省城，係全省最庶嘅地方。
南海個名，源自秦國南海郡，響秦國南便海疆，對住南中國海（又叫南海）。家下南海區係內陸地方，但響當時都係近海。

政治
南海區響廣州市西面，中間包住佛山市中心禪城區。

山
南海區北便有靈洲山，南便有西樵山。大清時舊縣重包括埋越秀山，不過經已劃畀廣州市越秀區。

水
北江由三水流入南海，再分兩支。東便一支流入紫洞水，去到廣州市番禺入珠江再入順德。西便一支過九江，入順德。
北便有馬逕水，接埋蘆包水，同三江水會合。之後屈返東北，又接埋黃洞水，廣州又有水注入條河。向南再過石門山就係石門水。過廣州市區，屈向東就入珠江，到番禺。

史
秦開始有南海郡，而家下南海市，係郡下番禺縣地。

秦國
秦始皇帝贏政派任囂、趙佗攻嶺南，置咗南海郡。任囂做南海尉，全權管理呢度。而趙佗就做龍川縣令。秦末任囂病危，趁中原大亂，傳尉職畀趙佗。

大漢
大漢元鼎六年，皇帝劉徹派兵消滅咗南越國，設南海郡，屬交州。戶有萬九千六百一十三，口九萬四千二百五十三。有縣六個，即係番禺、博羅、中宿、龍川、四會、揭陽。去到漢末，有七個縣城，番禺、博羅、中宿、龍川、四會、揭陽同埋增城。七縣總共有戶七萬一千四百七十七，口二十五萬二百八十二，比開郡時多幾倍。

隋
隋開皇十年，即係590年，將番禺縣拆多個南海縣。

大唐
大唐時嘅南海歸嶺南道，治所亦設埋喺度。當時南海係縣又係郡。
當時郡叫南海郡，等同一個州，所以又叫廣州，係個中都督府。大唐唔同年間會州郡換來用。唐末南海郡有縣十三，叫南海、番禺、增城、四會、化蒙、懷集、洊水、清遠、浛洭、湞陽、新會同義寧。當時戶4萬2235，口22萬1500。
南海縣係南海郡之下。

南漢
唐末節度使割據，南海由劉龔管。劉龔喺917年，南漢乾亨元年，自立為王，立都廣州，號南漢。佢將廣州改名興王府，將南海縣一分為二，南叫咸寧縣，北叫常康縣。

大宋
大宋時嘅南海歸廣南東路。當時南海又係縣又係郡。
當時郡叫南海郡，等同一個州，所以又叫廣州。不過都主要叫廣州，係中都督府，有清海軍節度。靖難之變前，有縣八，即係南海、番禺、增城、清遠、懷集、東筦、新會同信安。之後宋室南渡，無咗信安，但加咗香山。
而縣方便，大宋開國君主趙匡胤，開寶五年滅南漢，將常康縣同咸寧縣合併返做南海縣。

大清
大清時有九江浦主簿。另有三江、金利、神安、黃鼎、江浦、五鬥口六個巡司。南海西便有粵漢鐵路經，西南便有三佛鐵路 。

經濟
南海歷來都係響廣東中心，而地又肥，比較富庶。所以佢同隔離番禺、順德，並稱三邑，又叫南番順。
冥想

一個人坐低咗喺度冥想。
冥想（粵拼：ming5 soeng2；英文：meditation）係指一個人運用某啲技巧嚟訓練自己嘅注意力同意識，為求進入一個心靈清晰同情緒穩定嘅狀態。
冥王星

藝術家筆下嘅冥王星同埋衛星卡戎。1930年被發現之後冥王星一直被當做行星，到2006年先至歸類做矮行星。
冥王星（粵拼：ming5 wong4 sing1；拉丁文：Pluto，符號：、），係最大嘅矮行星 ，學術上叫做134340號小行星，係喺太陽系入面嘅矮行星。喺2006年之前，佢係大部份時間離太陽最遠嘅行星。冥王星重細過月球，直徑2344公里左右，質量約莫係月球嘅五分之一。
佢比其他行星嘅軌道離心率高好多，特別斜，多數海王星近太陽多尐果時，冥王星就遠啲。不過冥王星近太陽果時，就啱啱相反。冥王星重細過某啲行星嘅衛星，之不過冥王星都有幾個衛星，最大嗰個叫卡戎（Charon），重有四個細嘅叫尼克斯（Nix）、許德拉（Hydra）、科伯羅司（Kerberos）同冥河（Styx）。
喺2015年7月14號，新視野號探測船飛近冥王星，成為第一艘飛過冥王星嘅飛船。

發現史
喺1850年開始，發現咗海王星無耐，就有啲天文學家開始分析，推測海王星外面重有粒未知嘅行星響度，干擾住天王星嘅軌道。喺1905年，美國嘅天文學家羅威爾就諗住睇吓呢粒未知行星係點行，重出埋影相機嚟搵，不過佢一直都未搵到。
雖然羅威爾喺1916年死咗，但係佢起嘅羅威爾天文台就繼續探索緊未知行星，直到1930年2月18號，嗰時比較後生嘅湯博，喺查緊巡天嘅星球相嗰陣，發現咗呢粒新嘅行星。結果呢個星球按住天文學界嘅傳統，改咗做「冥王星」，即係「閻羅王嘅星球」噉解。

冥王星嘅地位爭議
初頭天文學家都以為冥王星嘅質量同地球差唔多，但後來出乎意料咁發現咗佢嘅質量其實好細。喺1978年，冥衛一俾天文學家發現咗，度到佢嘅質量得地球嘅0.2%，解釋唔到天王星軌道被干擾嘅問題，就開始有天文學家質疑冥王星喺咪真係一個行星嚟。
1999年有建議話將冥王星踢出行星之列，但嗰年國際天文聯合會（IAU）話唔得。但係，後嚟喺2006年8月24號晏晝舉行嘅第26屆國際天文聯合會入面通過咗呢個決議，個會由天文學家嚟投票決定，正式將冥王星降級為矮行星，踢咗出九大行星嘅範圍。喺2008年，國際天文聯合會就將冥王星加返入類冥矮行星嘅範圍。但係，近年又有爭議，有科學家又想將冥王星列為行星。
冥王聖幀

《冥王聖幀》或《冥王聖圖》係喺元朝時畫嘅絹布彩繪，可能出自寧波，家下藏喺日本奈良市大和文華館（日文：大和文華館）。該畫喺日本一直畀當作描繪佛教六道輪迴嘅畫，所以畀叫做「六道図」（六道圖），直至近年經日本學者泉武夫（日文：泉武夫 (美術史学者)）、吉田豐（日文：吉田豊 (言語学者)）、匈牙利學者古樂慈（英文：Zsuzsanna Gulácsi）及奧地利學者祖蓮黛·伊柏特（Jorinde Ebert）研究，認為實際上係摩尼教嘅作品。

描述
光明童女同佢嘅侍從
幅畫分作五層，首層描繪光明童女（亦稱電光佛）造訪天宮，細分做三個場景：右邊表現天宮之主迎接童女嘅到來，中間係童女同天宮之主喺宮殿裏交談，左邊係童女離開天宮。第二層表現兩位摩尼教選民喺一尊神像（摩尼像）前佈道，坐喺蓮臺上嘅摩尼像長髮披肩，着住摩尼教特有嘅紅邊白袍。第三層描繪傳統中國觀點認為嘅四種好嘅出生（轉生），即士農工商。第四層描繪死後嘅靈魂喺度接受審判，左上方可見光明童女駕雲而來，佢將以聽判人身份干預審判。最底層描繪咗四種地獄場景，從左到右分別係一個畀箭射穿嘅人懸掛喺紅色木架上，一個倒掛喺紅色木架上嘅人正畀魔鬼肢解，一個人喺接受火輪輾壓嘅酷刑，最後係幾隻魔鬼（或惡鬼）喺等待下一個囚犯（折磨對象）。

簡析
專事研究摩尼教嘅學者馬小鶴喺《日本大和文華館藏摩尼教〈冥王聖幀〉溯源》一文入面對該畫嘅圖像演化過程進行咗假定性重構：
「
幅畫作者可能仿照五代、北宋嘅《佛講十王經》圖同地藏六道十王圖之類佛畫，以摩尼取代釋迦牟尼，以平等王取代閻羅王，以三道取代六道，以電光佛取代引路菩薩，加上出自西域嘅摩尼教選民對聽者講法等場景，形成基本輪廓。該圖喺以後嘅演變中，吸收咗南宋陸信忠繪十王圖軸之類嘅冥王審判場景，後尾亦吸收咗元代陸仲淵繪十王圖軸之類嘅地獄圖景，遂形成而家我哋所見之圖。
」
冥壽

冥壽或生忌即係死人嘅生日。冥壽係個古老啲講法，用嚟記念出名嘅人，一般人會用生忌。

紀念
同生日唔同，冥壽或生忌都係紀念、由啲後人或普通人講係死者嘅生平同貢獻咁。

計法
冥壽嘅計法同「歲數」類似，不過死人先至用呢個詞。即係個人出世之後開始計，到而家隔咗幾耐。
冥婚

冥婚係指涉及死人嘅結婚，喺古時中國同其他地方都有呢種習俗。
冥古宙

冥古宙係地質時代入面頭一個宙，響地球出世到40億年之前，即係響太古宙之前，可以細分隱生代、原生代、酒海代、雨海代。
地質時代
冥后星

冥后星（Proserpina），即係小行星26，係太陽系小行星帶嘅一粒小行星，喺1853年5月5號發現。
冥婚啟示

《非常婚事》（英文：A Fantastic Ghost Wedding，前名《小靈媒》Little Medium Boy），香港片名《冥婚啟示》Revelation of Ghost Marriage，係一部台灣、香港同埋新加坡合作投資嘅電影。由吳君如、李國煌、詹瑞文同埋王柏傑主演。電影由新加坡導演王明操刀，全片喺新加坡拍攝。影片獲得香港亞洲電影節2014 － 亞洲新導演獎提名，並且喺電影節作特別獻映，2014年11月20號喺各地上映。
呢套戲講述息影女歌星方曉梅（吳君如飾演）個仔吳善鵬（王柏傑飾演）死咗之後，方曉梅幫佢搵新抱，遇上黃師傅（李國煌飾演）嘅故仔。故事圍繞著親情同死亡題材，反映出華人社會對待死亡嘅微妙審思，凸顯父子、母子、夫妻之間、甚至自己同自己嘅關係。
電影主題曲設有粵語同埋華語版本，粵語版叫做《朝朝暮暮》，華語版叫做《是你讓我心動》，都係由張順康作曲兼監製，許日佳填詞，吳君如主唱，韋啟良擔當歌唱監製。

製作過程
雖然兩名主要演員吳君如同詹瑞文一直比較多演出搞笑劇情，但係吳君如喺呢套戲嘅造型，就化身息影女歌星，被某啲傳媒形容為蔡琴上身，甚至有啲老化。吳君如對呢個角色安排無意見，但就花咗好多心機喺設計自己喺套戲入面嘅形象。最後吳君如參考咗狄波拉嘅形象，不過有啲傳媒就覺得似蔡琴多啲。呢套戲對吳君如另外一個挑戰，就係由於佢要模仿新加坡人嘅溝通習慣，所以要混合好多種唔同嘅語言去講。
導演王明話，寫呢套戲嘅故仔嘅時候，話潛意識係為吳君如而寫，所以當知道吳君如應承演出嘅時候佢好開心。被問到拍攝嘅時候有咩困難，就提到拍攝期間有時煙霧瀰漫影響拍攝，但整體都算順利。
而飾演吳君如個仔嘅王柏傑就話，今次係第二次同吳君如合作，學到好多嘢。佢又形容，吳君如雖然唔笑嗰陣個樣好嚴肅，但佢其實為人外冷內熱，熟悉咗佢之後會發現佢個人幾好玩。不過，佢又提到因為自己英文唔係咁好，所以同Ryan嘅溝通，有時需要指手劃腳。
冥王星嘅衞星

冥王星擁有5粒已知嘅自然衞星。冥衞一係最大嘅一粒，佢同冥王星嘅相對大細比太陽系其他已經知道嘅行星或者矮行星都重要大。相比之下，冥衞二、冥衞三、冥衞四同冥衞五嘅體積就細好多啦。
冥王星嘅衞星有五粒，下面係衛星嘅名：
冥衞一 卡戎（Charon）
冥衞二 尼克斯（Nix）
冥衞三 許德拉（Hydra）
冥衞四 科伯羅司（Kerberos）
冥衞五 冥河（Styx）
卡拉查伊－巴爾卡爾文

卡拉查伊－巴爾卡爾文係阿爾泰語系突厥語族嘅一種語文，主要喺俄羅斯卡拉查伊－車刻斯同卡巴爾達-巴爾卡爾用，約莫有31萬人用。
卡拉泰烏德

卡拉泰烏德（西班牙文：Calatayud）係西班牙亞拉岡薩拉戈薩省一座城，住2.1萬人。
卡拉比克省

卡拉比克省（土耳其文：Karabük ili）係土耳其嘅其中一個省，首府卡拉比克。
卡拉河 (愛爾蘭)

卡拉河 (愛爾蘭蓋爾文：Abhainn Chárthaí)係愛爾蘭西北部克立郡嘅一條河。
該河的流域面積約為66平方英哩（170平方公哩），受特別保育區（英文：Special Area of Conservation，簡稱SAC）保護。該保育區包括基拉尼國家公園（英文：Killarney National Park）、麥吉利卡迪山脈（英文：MacGillycuddy's Reeks）同埋卡拉河流域。 據知該地區曾發現過稀有嘅克里蛞蝓。
卡拉海

卡拉海（俄文：Карское море）係北冰洋嘅海域，東面係北地群島同拉普捷夫海，西面係新地島同巴倫支海，南面係俄羅斯西伯利亞嘅西部。
卡拉曼侯國

卡拉曼侯國（Karamanoğulları）係古時安那托利亞地區其中一個伊斯蘭教突厥人政權，疆土位置大約係今日土耳其卡拉曼省，喺1250年立國，喺1487年畀鄂圖曼帝國滅國。
卡拉曼省

卡拉曼省（土耳其文：Karaman ili）係土耳其嘅其中一個省，首府卡拉曼。
南斯拉夫

南斯拉夫（Jugoslavija）係歐洲巴爾幹半島一個已經冇咗嘅國家，首都喺貝爾格萊德。

史
1918年12月1號由塞爾維亞王國國王彼得一世宣布成立。初時係叫塞爾維亞人、克羅地亞人、斯洛文尼亞人王國，1929年10月3號，國王亞歷山大一世將國名改做南斯拉夫王國。
第二次世界大戰期間嘅1941年4月6號，軸心國侵略南斯拉夫，佔領晒全境，國王同王室家族走佬去外國。南斯拉夫即刻畀鄰國分咗，匈牙利同保加利亞佔領一啲邊境地區，而克羅地亞獨立國成立，新成立嘅塞爾維亞救國政府就統治剩返嘅領土。
到1945年，德國撤出南斯拉夫。但係南斯拉夫响嗰年11月廢君主制，宣布成立共產黨政府，南斯拉夫再唔係王國。1946年1月31號，南斯拉夫組成南斯拉夫人民聯邦共和國（Federativna Narodna Republika Jugoslavija, FNRJ），1963年又改名做南斯拉夫社會主義聯邦共和國（Socijalistička Federativna Republika Jugoslavija, SFRJ）。
1991年到1992年，南斯拉夫分裂，斯洛文尼亞、克羅地亞、波斯尼亞黑塞哥維那同埋馬其頓共和國先後獨立。最後塞爾維亞同埋黑山兩個加盟國組成南斯拉夫聯盟共和國，2003年又改名做塞爾維亞黑山（簡稱「塞黑」）。2006年黑山獨立，南斯拉夫正式玩完。
南斯拉夫演變史（減筆字）

多樣性
南斯拉夫一向有「一個國家、兩種文字、三種語言、四種宗教、五個民族、六個共和國、七個鄰國、八個政治區」嘅形容，包括：
一個國家──南斯拉夫社會主義聯邦共和國
兩種文字──拉丁字母同埋基里爾字母
三種官方語言──塞爾維亞-克羅地亞文、斯洛文尼亞文同埋馬其頓文
四種主要宗教──天主教、基督新教、東正教同埋伊斯蘭教
五大族裔──塞爾維亞人、克羅地亞人、斯洛文尼亞人、馬其頓人同埋黑山人
六個加盟共和國──塞爾維亞、克羅地亞、斯洛文尼亞、馬其頓、黑山同埋波斯尼亞黑塞哥維那
七個鄰國──阿爾巴尼亞、希臘、保加利亞、羅馬尼亞、匈牙利、奧地利同埋意大利
八個政治區──塞爾維亞、克羅地亞、斯洛文尼亞、北馬其頓、黑山、波斯尼亞、科索沃自治省、禾獲甸拿自治省
維基同享有多媒體嘅嘢：
Yugoslavia（類）
呢篇南斯拉夫係關於國嘅楔位文章，重未寫完嘅。麻煩你幫手充實佢。
南斯拉夫社會主義聯邦共和國

南斯拉夫社會主義聯邦共和國，係指1945年到1992年嘅南斯拉夫，屬共產主義陣營，奉行社會主義，1963年之前叫南斯拉夫聯邦人民共和國，呢個國家係由鐵托一手建立；由於呢個國家承襲住有「第一南斯拉夫」之稱嘅南斯拉夫王國，因此有個別名「第二南斯拉夫」。
冷戰期間，响鐵托領導下嘅南斯拉夫行咗同其他東歐社會主義國家唔一樣嘅路線，既有同西方世界列強一樣嘅偏向自由化嘅經濟體制、政治氣氛同埋言論自由，亦唔參加北約同華約兩大軍事聯盟，反而同印度、埃及、印尼同埋拉丁美洲國家創立咗唔結盟運動組織，重擁有領導地位。
1991年到1992年，南斯拉夫四分五裂，斯洛文尼亞、克羅地亞、波斯尼亞黑塞哥維那同埋馬其頓共和國先後獨立。最後塞爾維亞同埋黑山兩個加盟國組成南斯拉夫聯盟共和國，2003年又改名做塞爾維亞黑山（簡稱「塞黑」）。2006年黑山獨立，南斯拉夫正式玩完。
南斯拉夫克朗

南斯拉夫克朗（Yugoslav krone）係種已經唔再用嘅貨幣，1918年至大約1922年喺南斯拉夫用。
前930年代

前930年代係指前939年去到前930年之間嗰十年嘅年代。
厄爾布爾士省

厄爾布爾士省（波斯文：استان البرز‎）係伊朗一省，首府卡拉季。
厄瓜多爾足球代表隊

厄瓜多爾足球代表隊係代表厄瓜多爾嘅足球隊，由厄瓜多爾足球總會打理，會出席國際足球賽事好似世界盃咁。
厄瓜多爾

厄瓜多爾（粵拼：ak1 gwaa1 do1 ji5；西班牙文：Ecuador），全稱厄瓜多爾共和國（西班牙文：República del Ecuador），係南美洲西北部一國，1809年8月10號脫離西班牙獨立。首都基多，法定語文係西班牙文。香蕉係呢度嘅特產之一。

地理
世界最長嘅山脈安第斯山脈橫跨厄瓜多爾境內。
厄爾布魯士山

厄爾布魯士山（Гора Эльбрус）係俄羅斯西南部高加索山脈一座山，海拔5,642米，係全歐洲最高嘅山。
厄瑪奴耳

厄瑪奴耳（英文：Immanuel）又譯以馬內利，係聖經入面嘅一個詞，意思係「天主同我哋一齊喺度」。
厄爾巴島

厄爾巴島（Isola d'Elba）係意大利其中一個島，喺意大利半島同法國嘅歌斯嘉之間。佢面積224平方公里，係意大利第三大嘅島（頭兩位係西西里島同埋撒丁島）。
個島出名係拿破崙第一次流放嘅地方，佢喺1814年被押送到嚟，唔夠一年佢就逃離呢度。
厄爾布爾士山脈

厄爾布爾士山脈係伊朗一條山脈，主要穿過伊朗北部嘅裏海南岸，最高點係德馬峰，高5,610米。
厄爾茲亞文

厄爾茲亞文係烏拉語系芬蘭-烏戈爾語族嘅一種語文，主要喺俄羅斯莫爾多瓦用，約莫有3.7萬人用。
咬一口地球

《咬一口地球》（英文：Food Odyssey）係香港電視廣播有限公司後期製作嘅外購飲食節目，原版由南韓KBS電視台製作（韓文：요리인류）。
節目有兩輯：第一輯喺2015年12月3號到2016年1月28號香港時間逢禮拜四19:00到19:30喺翡翠台同高清翡翠台播，旁白係雷碧娜、林元春、陸惠玲；第二輯喺2017年7月8號到8月12號香港時間逢禮拜六19:30到20:00喺翡翠台播，原版主持係李旭正，香港片段嘅主持係區永權。

節目調動
2015年12月31號：由於播特備時事節目《2015香港大事回顧》，所以停播一次。
咪芝蓮

咪芝蓮（英文：Dear Chef，前英文名Mr Chef）係香港商業電台叱咤903電台節目，由阮小儀主持，由2012年6月2號開始，逢禮拜六下晝3點到4點喺商業二台播出，由2013年8月3號起，改做下晝1點到2點播出，由2019年7月13號起，改做下晝4點到5點播出，響8月31號播出最後一集。節目再響2022年8月6號再開，響下晝1點到2點播出，2022年版本嘅主題曲係由The Boogie Playboys製作。

內容
主持會到訪一間餐廳，訪問一位靚仔廚師，問佢煮食心得或者個人生活；之後會請一位女嘉賓試下呢位廚師手藝，畀「咪芝蓮星星」評分，最多畀三粒；最後會問呢位廚師一條古怪問題。
由2014年5月17號起，節目開始邀請男嘉賓，節目最後男嘉賓會分享佢哋討好異性嘅食譜或者煮食習慣。
咪買呢個

《咪買呢個》（英文：Don't Buy This），全名《咪買呢個：有史以來五個最差嘅遊戲》（英文：Don't Buy This: Five of the Worst Games Ever），係一個以ZX Spectrum為平台嘅電子遊戲合輯，1985年4月1號發佈。根據包裝盒上嘅說明，呢隻遊戲包含呈交畀電腦遊戲標籤Firebird嘅五個最差遊戲。
與其係拒絕提呈，Firebird決定透過發佈一個遊戲合輯，即《咪買這個》來整蠱呢啲遊戲嘅原開發商，並將《咪買呢個》標籤為「非原創嘅」同埋和「可怕嘅」。Firebird重放棄埋呢啲遊戲嘅版權，畀人任整遊戲翻版。遊戲合輯賣2.50英鎊。

遊戲
《咪買呢個》總共有五個遊戲：《菲多1》、《菲多2：小狗能量》、《王牌竞速》、《吃角子老虎》同埋《黃鼠狼威利》。
《菲多1》（Fido 1）係一個極具重複性嘅遊戲。喺遊戲入面，玩家需要控制一隻名為菲多嘅狗擊敗鼴同雀仔，以保衞一個區域。喺遊戲入面，菲多只可以左右移動。
《菲多2：小狗能量》（Fido 2: Puppy Power）基本上同《菲多1》一樣。遊戲同《菲多1》不同之處係菲多能夠向四處移動，重可以由對眼發射激光擊敗敵人，增加生命。
《王牌競速》（Race Ace）係一個畫質差劣嘅賽車遊戲。玩家需要控制一架淺藍色嘅賽車，但係賽車轉彎時只可以轉90度或180度。玩家亦冇可能喺賽車遊戲中勝出，因為每當玩家一轉彎，一定會俾對手超越。喺遊戲其中一個畫面，遊戲個名更被誤拼為「Ace Racer」。
《吃角子老虎》（Fruit Machine）係一個老虎機遊戲。喺遊戲入面，玩家需要玩一個畫質差嘅老虎機。呢架老虎機嘅捲軸唔會轉，只會相當緩慢噉郁。但係，遊戲嘅包裝上就將呢隻遊戲描述為「需求技巧，時機，神經同埋絕對集中嘅神秘嘅、原創嘅新穎遊戲」。
《黃鼠狼威利》（Weasel Willy）係一個極具重複性嘅遊戲。喺遊戲入面，玩家需要控制一隻名為威利嘅黃鼠狼行路，避過隨機生出嘅樹木同埋自己嘅腳印。腳印愈多，分數愈高。樹木喺關卡開始嗰時就會自動生出，而威利更可能喺關卡一開始就掂到樹木，令遊戲即刻玩完。